祖高域

諾華克·祖高域係塞爾維亞男網球員，喺前南斯拉夫貝爾格萊德出世。佢身高1.88米，體重80公斤。

家庭 
 阿爸阿媽：Srdjan同埋Dijana
 細佬：Djordje同埋Marko

球員生涯 
祖高域係右手揸拍，4歲開始打波，2003年轉打職業賽。

佢比較偏重喺底線攻擊打法，最大嘅優勢係佢嘅抽波、發球同埋防守能力，佢嘅上網通常畀人認為係佢嘅一個弱點，所以佢好少用發球上網呢種技術。

2011年球季 
2011年開季，祖高域狀態大勇。佢先喺3月超過咗瑞士嘅費達拿，再次升上男單排名第2，僅次於西班牙嘅拿度。一直到5月尾2011年法國網球公開賽開波之前，祖高域未輸過一場比賽，連攞7項冠軍、杜拜、印第安韋爾斯、邁阿密、貝爾格萊德、馬德里、羅馬）。一路去到6月3號，喺2011年已經輸過三次畀祖高域嘅費達拿喺法國網球公開賽嘅男單四強賽經過219分鐘嘅大戰，以7-6(5) 6-3 3-6 7-6(5)打贏咗佢，中斷咗佢嘅開季41連勝嘅個人紀錄。呢次輸波，令祖高域：(1) 挑戰自己嘅第一個法國網球公開賽冠軍失敗；(2) 挑戰世界排名第一失敗；(3) 追唔到麥根萊喺1984年做出嘅開季42連勝紀錄；(4) 追唔到Guillermo Vilas做出嘅46連勝同埋蘭度做出嘅44連勝紀錄。

經過一連串嘅贏波，喺2011年法國網球公開賽之後嘅6月6號宣佈嘅世界排名入便，祖高域繼續排喺第二，但係追到淨係落後第一嘅拿度45分。

2011年7月初贏咗2011年溫布頓網球公開賽男單冠軍，單賽季戰績累積到49勝1負；而世界排名積分升到13,285分，壓贏拿度嘅11,270分，正式搶走拿度一哥位置。

2011年9月又贏埋2011年美國網球公開賽男單冠軍，係佢第一個美網男單冠軍。單賽季戰績累積到64勝2負。喺呢個賽季贏過佢嘅就得費達拿同埋英國嘅梅利。

總計成個2011年球季，祖高域嘅單打成績係70勝6負，年終排名第1，比2010年升2位；雙打成績係3勝5負，年終排名第240，比2010年跌77位。

2011年單打輸過畀 
  費達拿
  梅利
  Juan Martin del Potro
  錦織圭
  費拿
  Janko Tipsarevic

2022年缺席澳洲網球公開賽
2022年1月祖高域喺澳洲備戰2022年澳洲網球公開賽期間，因為佢冇打針，兩次俾澳洲政府取消簽證，1月16號祖高域喺澳洲嘅法院上訴失敗被遣返，冇得衞冕澳洲網球公開賽。

威水史 
 單打最高排名：1
 雙打最高排名：114
 網球大滿貫最叻：
 澳洲網球公開賽：冠軍
 法國網球公開賽：冠軍
 溫布頓網球錦標賽：冠軍
 美國網球公開賽：冠軍

大滿貫賽事成就 

男單桂冠

男單亞軍

諾瓦克•德約科維奇 球員簡介
 Tennis - ATP World Tour - Tennis Players – Novak Djokovic
 ITF Tennis - Mens Circuit - Player Biography
 Davis Cup - Player profile - Novak DJOKOVIC (SRB)

塞爾維亞網球手